Sfetnic de taină la trei președinți-Colonelul scriitor Florian Gârz

Timpul, nemaiavând răbdare cu colonelul scriitor, Florian Gârz, în ziua de marți 18 ianuarie 2022, i-a călăuzit pașii în marea trecere (Lucian Blaga), spre împărăția lui Dumnezeu, lăsând un gol imens în sufletul familiei și al tuturor celor care l-au cunoscut, prețuit și admirat. Îndeplinind impecabil îndatoririle ce i-au revenit ca sfetnic de taină a trei președinți ai României (Gheorghe Gheorghiu Dej, Nicolae Ceaușescu și Ion Iliescu), calitate pentru care se școlise, la cele mai adecvate instituții de învățământ militar Liceul Militar Dimitrie Cantemir (Predeal – 1954), Școala Militară de Ofițeri Activi Nicolae Bălcescu (Sibiu – 1957), Academia Militară (București – 1972). Ofițer în Direcția de Informații Militare – D.I.M. (1961-1975) a lucrat în atașatura militară la Londra, Beijing și Ankara, ca între 1978-1981 să conducă activitatea de culegere de informații în sfera de interes a NATO.

Expert în analiza informațiilor, șef al Secției de Analiză – Sinteză (D.I.M.), consilier pe probleme de siguranță națională în diverse departamente ale președinției între 1991-1997. Este autor a peste 40 de cărți încadrabile la capitolul literatură de informare. Cărțile sale Iugoslavia în flăcări – 1993, NATO – Globalizare sau dispariție – 1995, Expansiunea spre Est a NATO – 1997, sunt modele de geopolitică aplicată. În ultimii 10 ani a fost colaborator prestigios al revistei Independența româna – Independența prin cultură, la care a publicat materiale specifice de înaltă ținută științifică.

În semn de prețuire și admirație, Editura Laurent din cadrul Fundației literar-istorice Stoika i-a publicat două volume care s-au dovedit cu multă priză la cititori. Născut pe 1 aprilie 1935, în comuna Brad, județul Biho

r, zi cunoscută a păcălelilor, din păcate n-a mai apucat să o păcălească pe cea pe care o sfidase de 86 de ori, ornicul biologic a încetat să mai bată cu două luni și 10 zile înaintea cifrei de 87 de ani. Marcat de o reală durere de această grea pierdere, întregul colectiv al redacției revistei, mult îndrăgită de domnia sa, membrii Fundației în frunte cu Președintele acesteia, scriitorul Florian Laurențiu Stoica, ni-l vom aminti mereu, păstrându-l în lumina neuitării.

Geo Călugăru

Contents